மங்கள வார்த்தை செபம்
[[Image:Wga Pompeo Batoni Madonna and Child.jpg|thumb|right|180px|''பொம்ப்பெயோ பட்டொனி'' வரைந்த '''மடோனா''', 1742.]]
 '''மங்கள வார்த்தை செபம்''', [[அன்னை மரியா]]வின் உதவியைப் பெற [[கத்தோலிக்க திருச்சபை|கத்தோலிக்க]] கிறிஸ்தர்களால் பயன்படுத்தப்படும் [[செபம்]] ஆகும். இந்த செபம் முதன்மையாக [[கத்தோலிக்க செபமாலை|செபமாலை]]யிலும், மேலும் பல்வேறு பக்தி முயற்சிகளிலும் பயன்படுத்தப்படுகிறது.
 
 ==வழக்கு வடிவங்கள்==
 {{listen
 |filename=Schola Gregoriana-Ave Maria.ogg
 |title=&quot;Ave Maria&quot;
 |description=இலத்தீன் கிரகோரியன் வடிவம்
 |filename2=Ave Maria (USNB).ogg
 |title2=&quot;Ave Maria&quot; 
 |description2=ஆன்ட்டன் ப்ரக்னர்-ன் இசையமைப்பு
 }}
 {{col-begin|width=70%}}
 {{col-2}}
 :'''திருவிவிலியம் - பழைய மொழிபெயர்ப்பின்படி
 :'''வழக்கில் உள்ள நடைமுறை வடிவம்:
 
 :அருள் நிறைந்த மரியே வாழ்க!
 :கர்த்தர் உம்முடனே.
 :பெண்களுக்குள் ஆசீர்வதிக்கப்பட்டவள் நீரே.
 :உம்முடைய திருவயிற்றின் கனியாகிய
 :இயேசுவும் ஆசீர்வதிக்கப்பட்டவரே.
 :அர்ச்சியசிஷ்ட மரியாயே,
 :சர்வேசுவரனுடைய மாதாவே,
 :பாவிகளாய் இருக்கிற எங்களுக்காக
 :இப்பொழுதும் எங்கள் மரண நேரத்திலும்
 :வேண்டிக்கொள்ளும். - ஆமென்.
 
 {{col-2}}
 :'''திருவிவிலியம் - பொது மொழிபெயர்ப்பின்படி 
 :'''தற்போது மாற்றப்பட்டுள்ள புதிய வடிவம்:
 
 :அருள் நிறைந்த மரியே வாழ்க!
 :ஆண்டவர் உம்முடனே.
 :பெண்களுள் ஆசி பெற்றவர் நீரே.
 :உம்முடைய திருவயிற்றின் கனியாகிய
 :இயேசுவும் ஆசி பெற்றவரே.
 :தூய மரியே,
 :இறைவனின் தாயே,
 :பாவிகளாய் இருக்கிற எங்களுக்காக
 :இப்பொழுதும் எங்கள் இறப்பின் வேளையிலும்
 :வேண்டிக்கொள்ளும். - ஆமென்.
 {{col-end}}
 
 ==செபத்தின் அமைப்பு==
 '''மங்கள வார்த்தை''' செபத்தின் முதல் பகுதியான '''வாழ்த்து பகுதி''', [[லூக்கா நற்செய்தி]]யில் இருந்தும், இரண்டாவது பகுதியான '''வேண்டுதல் பகுதி''' கிறிஸ்தவ மரபில் இருந்தும் எடுக்கப்பட்டுள்ளன.
 ===வாழ்த்து பகுதி===
 {{see|இயேசு பிறப்பின் முன்னறிவிப்பு}}
 [[தந்தையாம் கடவுள்]] தனது [[மகனாகிய கடவுள்|மகன்]] தாவீது குலத்தில் தோன்றிய கன்னி மரியாவின் வயிற்றில் கருவாகி, மனிதராக வேண்டுமென்று விரும்பினார். எனவே, அதற்கு சம்மதம் கேட்டு [[கபிரியேல் தேவதூதர்|கபிரியேல்]] [[வானதூதர்|வானதூதரை]]த் தூது அனுப்பினார். வானதூதர் மரியாவிடம், &quot;அருள்மிகப் பெற்றவரே வாழ்க! ஆண்டவர் உம்மோடு இருக்கிறார்&quot; என்ற தந்தை இறைவனின் வாழ்த்துச் செய்தியோடு, கடவுளின் திட்டத்தை அவருக்கு அறிவித்தார்.&lt;ref&gt;[[லூக்கா நற்செய்தி|லூக்கா]] 1:26-38&lt;/ref&gt; அதுவே, மங்கள வார்த்தை செபத்தின் முதல் வாக்கியமாக அமைந்துள்ளது.
 
 [[தூய ஆவி]]யாரின் வல்லமையால் [[இயேசு கிறித்து|இயேசு கிறிஸ்து]] மனிதராக பிறப்பது, கடவுளின் திட்டமாக இருந்தது. முதிர்ந்த வயதில் கருவுற்றிருந்த [[எலிசபெத்]]துக்கு உதவிசெய்ய [[மரியாள் (இயேசுவின் தாய்)|மரியா]] சென்றார். அப்போது எலிசபெத் தூய ஆவியால் ஆட்கொள்ளப்பட்டராய் மரியாவை நோக்கி, &quot;பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே!&quot; என்று உரைத்தார்.&lt;ref&gt;[[லூக்கா நற்செய்தி|லூக்கா]] 1:39-45&lt;/ref&gt; அதுவே, மங்கள வார்த்தை செபத்தின் இரண்டாம் வாக்கியமாக அமைந்துள்ளது.
 
 ===வேண்டுதல் பகுதி===
 [[திரித்துவம்|மூவொரு இறைவனுக்கு]] மிகவும் பிரியமானவராகிய [[மரியாள் (இயேசுவின் தாய்)|மரியா]]வைத் தொடக்க காலம் முதலே [[கத்தோலிக்க திருச்சபை]] போற்றி பெருமைப்படுத்தி வந்திருக்கிறது. பல்வேறு ஆபத்தான சூழல்களிலும் அவரது உதவியை வேண்டி, இறைவனின் ஆசீரைப் பெற்று மகிழ்ந்திருக்கிறது. அவ்வாறே கடவுளுக்கு உகந்தவர்களாக வாழவும் இறக்கவும், மரியன்னையின் உதவியைப் பெறவே திருச்சபை, &quot;புனித மரியே, இறைவனின் தாயே, பாவிகளாய் இருக்கிற எங்களுக்காக, இப்பொழுதும் எங்கள் மரண நேரத்திலும் வேண்டிக்கொள்ளும்&quot; என்று மன்றாடுகிறது.
 
 ==வரலாறு==
 கி.பி. 513ல் அந்தியோக் நகர் பெருந்தந்தை செவரஸ், மங்கள வார்த்தை செப '''வாழ்த்து பகுதி'''யின் முதல் வாக்கியமாக அமைந்துள்ள [[வானதூதர்|வானதூதரின்]] வார்த்தைகளான, &quot;அருள் மிகப் பெற்ற மரியே வாழ்க! ஆண்டவர் உம்முடனே&quot; என்பதை சில கிறிஸ்தவ சடங்குகளில் பயன்படுத்தி இருக்கிறார்.
 
 [[திருத்தந்தை]] புனித [[முதலாம் கிரகோரி (திருத்தந்தை)|முதலாம் கிரகோரி]] (கி.பி.590-604) காலத்தில், அந்த வானதூதருடைய வார்த்தைகளின் பயன்பாடு கிறிஸ்தவர்களிடையே அதிகரித்தது.
 
 [[பிரான்சு]] அரசர் புனித [[ஒன்பதாம் லூயிஸ்]] (கி.பி.1261-1264) காலத்தில், மங்கள வார்த்தை செப '''வாழ்த்து பகுதி'''யின் இரண்டாம் வாக்கியமாக அமைந்துள்ள எலிசபெத்தின் வார்த்தைகளான, &quot;பெண்களுக்குள் ஆசி பெற்றவர் நீரே. உம்முடைய திருவயிற்றின் கனியும் (வயிற்றில் வளரும் குழந்தையும்) ஆசி பெற்றதே&quot; என்பதும் இணைக்கப்பட்டு, வாழ்த்து பகுதி முழுவதும் வழக்கத்தில் இருந்தது.
 
 திருத்தந்தை [[நான்காம் அர்பன் (திருத்தந்தை)|நான்காம் அர்பன்]] (1261-1264), இச்செபத்தில் இடம் பெற்றிருந்த &quot;திருவயிற்றின் '''கனியும்'''&quot; என்ற வார்த்தைகளை, &quot;திருவயிற்றின் '''கனியாகிய இயேசுவும்'''&quot; என்று மாற்றி அமைத்தார். திருத்தந்தை [[இருபத்தியிரண்டாம் யோவான் (திருத்தந்தை)|22ம் ஜான்]] (கி.பி.1316-1334) அந்த மாற்றத்தை மீண்டும் உறுதி செய்தார்.
 
 1569ஆம் ஆண்டு திருத்தந்தை புனித [[ஐந்தாம் பயஸ் (திருத்தந்தை)|ஐந்தாம் பயஸ்]], மங்கள வார்த்தை செபத்தின் '''வேண்டுதல் பகுதி'''யான, &quot;புனித மரியே, இறைவனின் தாயே, பாவிகளாய் இருக்கிற எங்களுக்காக இப்பொழுதும் எங்கள் மரண நேரத்திலும் வேண்டிக்கொள்ளும். - ஆமென்&quot; என்பதை இணைத்தார்.
 
 == ஆதாரங்கள் ==
 &lt;references/&gt;
 
 {{கன்னி மரியா}}
 
 {{கத்தோலிக்க மன்றாட்டுகள்}}
 
 [[பகுப்பு:கிறித்தவ இறைவேண்டல்கள்]]